### 12.    Beslutning om trafiksikkerhedsløsning for Janni Østergaard

**Åbent**

Sagsnr.: 326-2020-16434       J.nr.: 05.00.05           Dokumentnr.:
326-2021-107765

**Sagstype**

Beslutning.

**Resume og sagens baggrund**

I tilknytning til etableringen af
den nye vejforbindelse mellem [adresse] og Janni Østergaard blev der afsat
3,5 mio.kr. til at skabe en øget trafiksikkerhed generelt og særligt for de
bløde trafikanter i området. Størsteparten af de besluttede trafiksikkerhedstiltag
er gennemført, og der lægges nu op til en fornyet beslutning om udformningen af
en løsning for Janni Østergaard.

**Indstillinger**

Direktøren indstiller,

1.
at den nedenfor foreslåede trafiksikkerhedsløsning
på Hestehavebakken gennemføres,

2.
at der træffes principiel beslutning
om, at en eventuel arealerhvervelse til projektet kan gennemføres ved
ekspropriation, og

3.
at der gives en anlægsbevilling på 600.000
kr. finansieret af kassen.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

I forbindelse med etableringen af
den nye vejforbindelse mellem [adresse] og Janni Østergaard er der via et
tillæg til budgetaftalen for 2019-2022 den 28.
januar 2019 indgået en politisk aftale om at
investere i en række trafiksikkerhedstiltag på [adresse], [adresse],
Janni Østergaard og ved tilslutningen af den nye vej til Janni Østergaard.
Størsteparten af trafiksikkerhedstiltagene er gennemført, og der er af den
samlede bevilling nu cirka 1,0 mio. kr. tilbage.

I forbindelse med tillægget til
budgetaftalen blev det for Janni Østergaard beskrevet, at der var ønske om at
etablere enten en fællessti for bløde trafikanter i den østlige side af vejen
eller i begge sider af vejen alt afhængigt af de fysiske muligheder.

Janni Østergaard er relativt
smal, der er en del beboelser langs vejen, og der er forholdsvist store
terrænspring. Det er derfor vanskeligt at finde en helt optimal løsning omkring
udformningen af trafiksikkerhedsløsninger på vejen.

På den baggrund har der været
flere drøftelser på det politiske niveau af forskellige forslag til forbedring
af trafiksikkerheden på [adresse]. Drøftelserne mundede ud i, at det på
Kommunalbestyrelsens møde den 25. november 2020 blev besluttet at anlægge en
dobbeltrettet cykelsti i den østlige side af vejen.

Administrationen har nu undersøgt den
ønskede løsning, og der rejser sig en række bekymringer i forhold til en
dobbeltrettet cykelsti på den pågældende strækning. Blandt andet vil der være
en mindsket trafiksikkerhed for cyklister, der kommer fra nord og cykler mod
syd. Dobbeltrettede stier frarådes generelt langs veje, hvor der er mange
sideveje eller ind- og udkørsler på tværs af stien. Der kan opstå
sikkerhedsmæssige udfordringer på de steder, hvor den dobbeltrettede sti
krydser sideveje og overkørsler, fordi bilister ofte overser, at der kan komme
cyklister fra ”den forkerte side”. På Hestehavebakken er der derfor risiko for,
at løsningen vil kunne give en falsk tryghed for de bløde trafikanter, og det
vil i princippet være mere sikkert for cyklerne at køre på vejen med den
udformning, som den har på nuværende tidspunkt.

En dobbeltrettet cykelsti på den
østlige side af vejen vil give en anlægsudgift på cirka 5,5 mio. kr., og dermed
forudsætte en tillægsbevilling på i alt cirka 4,5 mio. kr.

Administrationen foreslår, at der
som alternativ til den ønskede løsning etableres en god løsning for de gående
trafikanter i form af et fortov på den østlige side af vejen. Dette vil
forudsætte en ekstra bevilling på cirka 0,6 mio. kr.

Administrationens forslag til
løsning omfatter følgende:

·
Etablering af 1,5 m bredt fortov syd
for Hestehavebakken nr. 86, ved det eksisterende fortov og frem til krydset
mellem Janni Østergaard og Herredsåsen

·
Forbedring af oversigtsarealet i
krydset mellem Janni Østergaard og Herredsåsen

·
Etablering af en midterstribe på
kørebanen for adskillelse af vognbaner

·
Forskydning af vejen mod vest få steder
på strækningen, for at få plads til fortovet

·
Der skal eksproprieres fra enkelte
matrikler på [adresse]

Der henvises til Bilag 1 –
Janni Østergaard - Fortov på den østlige side af vejen.

**Økonomiske konsekvenser**

Etablering af et fortov i den
østlige side af Hestehavebakken og forbedring af oversigtsarealet i krydset
mellem Janni Østergaard og Herredsåsen skønnes til at ville koste i alt cirka 1,6
mio. kr. inklusiv arealerhvervelse. Denne pris baserer sig alene på et
overslag, da der endnu ikke er indhentet ledningsoplysninger, udarbejdet
detailprojekt og gennemført udbud af opgaven. Overslaget indeholder derfor en
relativt stor usikkerhed.

Det skal bemærkes, at der inden
for det afsatte budget til trafiksikkerhedstiltag i forbindelse med
etableringen af den nye vej på [adresse] nu er et restbudget på cirka 1,0
mio. kr. Etablering af et fortov i den østlige side af Hestehavebakken kan derfor
ikke finansieres inden for dette budget.

[adresse] bemærkninger er indarbejdet i sagen.

**Teknik- og Miljøudvalgets møde
den 9. september 2021:**

1.
Ikke tiltrådt. Udvalget anbefaler, at
de forelagte trafiksikkerhedsforslag for krydsene mellem Janni Østergaard og
[adresse] og [adresse] gennemføres nu. Der ønskes en undersøgelse af
mulighederne for en fællessti på strækningen mellem [adresse] og [adresse] på
den østlige side, hvorefter det bliver forelagt udvalget igen.

2.
Udgår.

3.
Udgår.

**Økonomiudvalgets møde den 15.
september 2021:**

Teknik- og Miljøudvalgets indstilling anbefales.

**Bilag**

|  |  |
| --- | --- |
| Bilag 1 - Janni Østergaard - Fortov på den østlige side af vejen | 326-2021-203385 |